Био је члан репрезентације Југославије на Светском првенству у кошарци одржаном 1950. године у Буенос Ајресу, где је на три утакмице просечно бележио један поен по мечу. На Европском првенству у кошарци 1953. одржаном у Москви, Енглер је за репрезентацију Југославије бележио просечно 6,5 поена на осам утакмица, а на Светском првенству 1954. у Рио де Жанеиру 5,8 поена на пет утакмица. Енглер је за репрезентацију Југославије учествовао и на Европском првенству у кошарци 1957. одржаном у Софији, где је бележио просечно 4,8 поена на девет одиграних утакмица. Укупно је одиграо 78 утакмица за национални тим Југославије.